सराफ साह्‌ब ने कियां अपने चार सुखनें गी साकार कीता जेह्‌ड़े उनें कालेज च पढ़ने दे दौरान दिक्खे हे। 1924 च अखबार “रणबीर” दा प्रकाशन रम्भ करियै पैह्‌ला सुखना साकार कीता। अपनी अखबार राहें उनें रियासत च बैक्क ते युनिवरसटी कायम करने दी लोड़ पर ज़ोर पाना रम्भ कीता। 1931 ई. च रियासती सरकार ने बैक्क कायम करने दी तजवीज मन्जूर कीती ते लाला मुल्क राज सराफ होरें गी इस कमेटी दा Propaganda Secretary मुकरर कीता। सराफ साब्ह ने इस कम्मे आस्तै कोई मुआवजा नेई लेआ ते बड़ी निश्टा कन्ने नभाया। जम्नू एंड कश्मीर बैक्क 1938 च कायम होआ।